У Вікіпедыі ёсць артыкулы пра іншых асоб з прозвішчам Філатаў.

**Леанід Аляксеевіч Філатаў** (руск.: Леонид Алексеевич Филатов; 24 снежня 1946 — 26 кастрычніка 2003) — савецкі і расійскі акцёр, рэжысёр, паэт, публіцыст, вядучы серыі праграм «Каб памяталі» Народны артыст Расіі (1996), лаўрэат Дзяржаўнай прэміі Расійскай Федэрацыі ў вобласці кіно і тэлебачання, лаўрэат прэміі «Трыўмф».

Біяграфія
---------

Нарадзіўся 24 снежня 1946 года ў Казані. Бацька — Аляксей Ерамеевіч Філатаў (1914—1982). Маці — Клаўдзія Мікалаеўна Філатава (1923—2007). Сям’я часта пераязджала — бацька быў радыстам і шмат часу праводзіў у экспедыцыях. Калі хлопчыку споўнілася сем гадоў, Клаўдзія не вытрымала качавога жыцця, бацькі разыйшліся. Леанід застаўся з маці ў Ашхабадзе, там пайшоў у школу № 6 і пачаў друкавацца ў прэсе.

У 1965 годзе пасля школы прыехаў у Маскву паступаць на рэжысёрскі факультэт. Спроба была няўдалай, і Леанід па парадзе аднакласніка вырашыў здаць іспыты на акцёрскі факультэт Шчукінскай вучэльні. Скончыў тэатральную вучэльню ў 1969 годзе.

У 1969 годзе стаў акцёрам Маскоўскага тэатра на Таганцы. Першая галоўная роля — вядучы — у спектаклі «Што рабіць?», далей былі «Майстар і Маргарыта», «Вішнёвы сад», «Дом на набярэжнай», «Прышпіліце рамяні», «Пугачоў», «Антысветы», «Таварыш, вер», «Загінулыя і жывыя», «Гульцы-21» (творчае аб’яднанне «Талака артыстаў Сяргея Юрскага»)

З 1985 па 1987 «Таганку» ўзначальваў Анатоль Эфрас, — Філатаў тым часам працаваў у тэатры «Сучаснік», затым вярнуўся ў «Таганку».

У 1993 годзе разам з Мікалаем Губенкам, Наталляй Сайко, Нінай Шацкай і іншымі акцёрамі стварыў творчае аб’яднанне «Садружнасць акцёраў Таганкі».

Аўтар п’ес «Пярэстыя людзі», «Гадзіннік з зязюляй», «Мастак з Шэрвудскага лесу». Аўтар песень да спектакляў «Тэатр Клары Газуль», «Марцін Іден», «Калісьці ў Каліфорніі», «Геркулес і Аўгіевы стайні». Разам з іншымі акцёрамі быў суаўтарам спектакля «Пад скурай статуі Свабоды».

З 1970 года Філатаў працаваў ў кіно, здымаўся ў фільмах «Горад першага кахання», «Экіпаж», «Жанчыны жартуюць сур’езна», «Гракі», «Поспех», «Чачэрын», «Забытая мелодыя для флейты», «Горад Зеро», «Дабрачынны баль». У 1990 годзе зняў па сваім сцэнары фільм «Суччыны дзеці», згуляўшы там адную з роляў.

У 1989 годзе абраны сакратаром Саюзу кінематаграфістаў СССР.

З часу вучобы займаўся літаратурнай творчасцю, пісаў вершы, пародыі на вядомых савецкіх паэтаў. У яго выйшлі кнігі «Пра Фядота-стральца», «Вялікае каханне Робіна Гуда», «Каханне да трох апельсінаў», «Тэатр Леаніда Філатава», «Я — чалавек тэатральны», «Суччыны дзеці». У 1998 годзе Філатаву прысуджана гадавая прэмія літаратурнага часопіса «Кастрычнік».

З 1970-х пісаў песні ў суаўтарстве з Уладзімірам Качаном. У 1996 годзе выйшаў дыск «Памаранжавы кот» з песнямі Качана і Філатава. 26 мая 2000 года Філатаву ўручана міжнародная прэмія «Паэзія» ў намінацыі «Русь, якая спявае».

З 1994 года па 2002 год Філатаў вёў на тэлеканале ОРТ перадачу «Каб памяталі», прысвечаную забытым, хоць і вядомым у мінулым артыстам, якія пайшлі з жыцця. Праграма выпускалася тэлекампаніяй REN-TV. 16 мая 1996 Філатаву была прысуджана прэмія «ТЭФІ» Акадэміі расійскага тэлебачання за цыкл аўтарскіх праграм «Каб памяталі». Акрамя таго, за гэты цыкл Філатаву ў тым жа году ўказам Прэзідэнта РФ была прысуджана Дзяржаўная прэмія РФ у вобласці кіно і тэлебачання.

У 1993 годзе Філатаў перанёс інсульт, а ў 1996 годзе — цяжкую аперацыю па выдаленні абедзвюх нырак. Больш за два гады ён праляжаў на апараце «Штучная нырка». У 1998 годзе акцёру была зроблена аперацыя па перасадцы донарскай ныркі.

У кастрычніку 2003 года Філатаў прастыў, у яго пачалося двухбаковае запаленне лёгкіх. З 16 кастрычніка акцёр знаходзіўся ў цяжкім стане ў рэанімацыі Цэнтральнай гарадской клінічнай лякарні. Увесь гэты час ён быў падлучаны да апарата штучнага дыхання ў стане «медыкаментознага сна». Для лячэння неабходна было прымаць лекі, якія падвышаюць імунітэт, што немагчыма рабіць чалавеку з перасаджанай донарскай ныркай — павялічваецца рызыка непрацаздольнасці ныркі.

Памёр 26 кастрычніка 2003 года. Пахаваны ў Маскве на Ваганькаўскіх могілках.

Фільматаграфія
--------------

1. 1970 — Каханне Яравое
2. 1970 — Горад першага кахання
3. 1976 — Марцін Іден
4. 1978 — Капітанская дачка
5. 1979 — Лютасць
6. 1978 — Іванцоў, Пятроў, Сідараў…
7. 1979 — Экіпаж — Ігар Шпакаў, бортінжынер
8. 1980 — Вам і не снілася… — Міхась
9. 1980 — Хто заплаціць за поспех?
10. 1980 — Адкуль у траве рыба?
11. 1981 — Жанчыны жартуюць сур’езна
12. 1981 — Яраслаў Мудры
13. 1981 — Правесці Белчына-спектакль — Сільвіа
14. 1982 — З вечара да поўдня — Кім, сын пісьменніка
15. 1982 — Голас
16. 1982 — Гракі — Віктар Грак
17. 1983 — З жыцця начальніка крымінальнага вышуку — Сляпнёў
18. 1983 — Абраныя
19. 1983 — Трэст, які лопнуў — тэксты песень
20. 1984 — Еўрапейская гісторыя — журналіст Хайнц Рэнке
21. 1984 — Споведзь яго жонкі
22. 1984 — Саўдзельнікі
23. 1984 — Поспех — Генадзь Максімавіч Фецісаў
24. 1984 — Завеса
25. 1984 — Паласа перашкод — тэксты песень
26. 1985 — Берагі ў смузе
27. 1986 — Чачэрын
28. 1986 — Чужая Белая і Рабы
29. 1987 — Прэтэндэнт
30. 1987 — Забытая мелодыя для флейты — Леанід Філімонаў
31. 1987 — Загон
32. 1988 — Горад Зеро — Варакін
33. 1988 — Радасці зямныя
34. 1988 — Пра Фядота-Стральца
35. 1988 — Крок
36. 1990 — Суччыны дзеці — Юрый Міхайлавіч
37. 1992 — Аліса і букініст
38. 1993 — Дабрачынны баль
39. 2000 — О, не ляці так жыццё… — персанаж фільма

Бібліяграфія
------------

* Пра Фядота-стральца. / МГЛ Інтернэшнл. 1991
* Суччыны дзеці. / РЫА ПФ «Чырвоны пралетар». 1992
* Казка пра Фядота-стральца. / Выд. цэнтр АТ «Дыялог — Сібір». 1996
* Леанід Філатаў. Вершы. Песні. Пародыі. Казкі. П’есы. /У-Факторыя. 1999
* Каханне да трох апельсінаў. / Трыен. 1999
* Тэатр Леаніда Філатава. / У-Факцёрыя. 1999
* Ліха без дабра не бывае. / ЭКСМА-прэс. 1999
* Поўны збор сачыненняў у пяці кнігах. Кн. 3. Гамлет. М.: АСТ: Зебра Е, 2006. — 316 з.

Зноскі
------

1. ↑  Леонид Филатов

Спасылкі
--------

* Пра Хвядоса-стралка, здатнага дзецюка. Пераклад Макса Шчура
* Леонид Филатов. Актер. Писатель. Телеведущий. Неофициальный сайт
* Биография Архівавана 27 верасня 2007.
* Онлайн библиотека vbooks.ru
* Про Федота-стрельца
* Фотография актёра «Выпускники Щукинского училища»
* Леонид Филатов на сайте иронической поэзии Архівавана 22 жніўня 2009.
* Пародии Леонида Филатова Архівавана 11 чэрвеня 2009.

На англійскай мове казка Л. Філатава «Пра Фёдара-стральца»:

* 
* 
* 

|  |  |
| --- | --- |
| ⚙️   Тэматычныя сайты | AllMovie · Česko-Slovenská filmová databáze · Internet Movie Database · КиноПоиск · MusicBrainz · Лабараторыя Фантастыкі |
| Слоўнікі і энцыклапедыі | Вялікая расійская (старая версія) · Вялікая расійская (навукова-адукацыйны партал) · Кругасвет · Даведка РІА |
| Генеалогія і некрапалістыка | Rodovid |
| 

| Нарматыўны кантроль |
| --- |
| BIBSYS: 7037152 · BNE: XX1613621 · BNF: 160084272 · GND: 119164833 · ISNI: 0000 0001 0899 8459 · LCCN: no90018482 · NKC: jn20020717793 · NTA: 11996886X · NUKAT: n2005092900 · LIBRIS: 318601 · SUDOC: 074786342 · VIAF: 50029608 |

 |